חוק לשכת עורכי הדין (תיקון מס' 39), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2657, עמ' 1115, 2017-08-07T00:00:00+03:00
התיקון קבע כי יבוטל הסדר ההכרה במכללה חוץ תקציבית למשפטים, שהיא אינה מוסד להשכלה גבוהה. עוד נקבע כי תקופת ההתמחות תוארך ל-18 חודשים. בנוסף, נקבע כי לשכת עורכי הדין, מלבד יכולתה הקיימת לבטל אישור לשמש כמאמן לצורך התמחות, תוכל גם לקצוב זמן, עד חמש שנים מיום ביטול האישור, עד לקבלת אישור חדש לשמש כמאמן. עוד נקבע כי ימונה נציב פיקוח על ההתמחות, שיעסוק בפיקוח, ייעוץ ובירור תלונות כנגד מאמנים. לנציב תהיה סמכות לשלול ממאמנים את האישור לשמש כמאמנים לתקופה קצובה, ובלבד, שתלונות כנגד שופט המשמש כמאמן, יופנו לנציב התלונות על השופטים, שיוסמך לברר את התלונות ולשלול מן השופט את היכולת לאמן לתקופה קצובה.